HUROOPAN YHTEISÖJEN KOMISSIO 
Bryssel, 02.05.1997 
KOM(97) 185 lopull. 
Ehdotus 
NEUVOSTON ASETUKSEKSI (EY) 
lopullisen polkumyyntitullin käyttöön ottamisesta tiettyjen Taiwanista, 
Indonesiasta, Intiasta, Kiinan kansantasavallasta ja Turkista peräisin 
olevien polyesterilankojen (katkottujen tekokuitujen) tuonnissa annetun 
neuvoston asetuksen (ETY) N:o 830/92 muuttamisesta 
(komission esittämä) 

PERUSTELUT 
1. Neuvosto otti asetuksella (ETY) N:o 830/92 käyttöön lopullisen polkumyyntitullin muun 
muassa Turkista ja Indonesiasta peräisin olevien tiettyjen polyesterilankojen tuonnissa. 
Mainitulla asetuksella säädettiin 10,1 prosentin jäämätulli turkkilaisilta viejiltä ja 11,9 
prosentin tulli indonesialaisilta viejiltä tuleville tuotteille niiden viejien osalta, jotka eivät 
toimineet yhteistyössä tai jotka eivät olleet tiedossa alkuperäisen tutkimuksen aikana. 
2. Neuvoston asetuksen (EY) N:o 384/96 eli polkumyynnin vastaisen perusasetuksen 11 
artiklan 4 kohdan mukaisesti jokaisella uudella viejällä on oikeus pyytää yksilöllisen 
polkumyyntimarginaalin laskemista itselleen. Turkkilainen tuottaja Kipas A.S. 
(jäljempänä 'Kipas') ja indonesialainen tuottaja P.T. World Yamatex Spinning Mills 
(jäljempänä 'Yamatex'), jotka kumpikin väittivät, että ne eivät olleet olleet toiminnassa 
alkuperäisen tutkimuksen ajankohtana, esittivät komissiolle kyseiset pyynnöt. 
3. Koska Kipasin ja Yamatexin toimittamat todisteet katsottiin riittäviksi ja kuultuaan 
polkumyyntiasioita käsittelevää neuvoa-antavaa komiteaa sekä annettuaan yhteisön 
tuotannonalalle mahdollisuuden esittää huomautuksensa, komissio aloitti asetuksilla 
(EY) N:o 1284/96 ja 2237/96 kaksi 'uuden viejän' tarkastelua, kumosi asetuksella (ETY) 
N:o 830/92 käyttöön otetut polkumyyntitullit Kipasin ja Yamatexin tuottaman ja viemän 
kyseisen tuotteen osalta ja velvoitti tulliviranomaiset perusasetuksen 14 artiklan 5 kohdan 
perusteella toteuttamaan tarvittavat toimenpiteet mainitun tuonnin kirjaamiseksi. 
Tutkimukset rajoitettiin koskemaan polkumyyntiä, koska pyyntöjä vahinkoa koskevien 
päätelmien uudelleentarkastelun suorittamiseksi ei oltu vastaanotettu. 
4. Suoritetut tutkimukset johtivat päätelmiin, että polkumyyntiä ei ollut tapahtunut. Siksi 
ehdotetaan, että neuvosto hyväksyisi liitteenä olevan asetusluonnoksen, jolla voimassa 
olevia toimenpiteitä muutetaan vastaavasti asianomaisten kahden viejän osalta. 
-l-
NEUVOSTON ASETUS (EY) N:o , 
annettu 1997, 
lopullisen polkumyyntitullin käyttöön ottamisesta tiettyjen Taiwanista, 
Indonesiasta, Intiasta, Kiinan kansantasavallasta ja Turkista peräisin 
olevien polyesterilankojen (katkottujen tekokuitujen) tuonnissa annetun 
neuvoston asetuksen (ETY) N:o 830/92 muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista 
tapahtuvalta tuonnilta suojautumisesta 22 päivänä joulukuuta 1995 annetun 
neuvoston asetuksen (EY) N:o 384/961, sellaisena kuin se on muutettuna 
neuvoston asetuksella (EY) N:o 2331/962, ja erityisesti sen 11 artiklan 4 kohdan, 
ottaa huomioon komission ehdotuksen, jonka se on tehnyt kuultuaan neuvoa-
antavaa komiteaa, 
sekä katsoo, että 
A. AIKAISEMPI MENETTELY 
(1) Neuvosto otti asetuksella (ETY) N:o 830/923 käyttöön muun muassa lopullisen 
10,1 prosentin polkumyyntitullin tuotaessa yhteisöön yksinkertaisia, 
monistettuja (kerrattuja) tai kestokerrattuja lankoja, joissa on vähintään 85 
painoprosenttia polyesterikatkokuituja, ei kuitenkaan vähittäismyyntimuodoissa, 
ja muita katkokuitulankoja sekoitettuna pääasiallisesti tai yksinomaan joko 
muuntokatkokuitujen tai puuvillan kanssa, ei kuitenkaan 
vähittäismyyntimuodoissa, joita kutsutaan yleisesti tietyiksi polyesterilangoiksi 
(jäljempänä 'kyseinen tuote' tai ianka') ja jotka luokitellaan tällä hetkellä CN-
1 EYVL N:o L 56, 6.3.1996, s. 1 
2 EYVL N:o L 317,6.12.1996, s. 1 
3 EYVL Nro L 88, 3.4.1992, s. 1 
\<x. 
koodeihin 5509 21 10, 5509 21 90, 5509 22 10, 5509 22 90, 5509 51 00 ja 5509 
53 00 ja jotka ovat peräisin Turkista, kahdelta erityisesti mainitulta turkkilaiselta 
viejältä tulevaa tuontia lukuun ottamatta, johon sovellettiin alhaisempaa tullia, 
ja 11,9 prosentin polkumyyntitullin tuotaessa yhteisöön Indonesiasta peräisin 
olevia kyseisiä tuotteita, erityisesti mainitulta indonesialaiselta tuojalta tulevaa 
tuontia lukuun ottamatta, johon ei sovellettu mitään tullia. 
(2) Neuvosto muutti vielä asetuksella (EY) N:o 1168/954 edellä mainittua asetusta 
poistamalla polkumyyntitullin kokonaan seitsemän indonesialaisen viejän 
osalta. 
B. TARKASTELTAVANA OLEVAT MENETTELYT 
(3) Komissio vastaanotti lokakuussa 1995 turkkilaiselta tuottajalta Kipas A.S. 
(jäljempänä 'Kipas' tai 'yritys') tällä hetkellä voimassa olevien toimenpiteiden 
uudelleentarkastelua koskevan pyynnön, eli pyynnön aloittaa neuvoston 
asetuksen (ETY) N:o 830/92 osalta 'uutta viejää' koskeva tarkastelumenettely 
neuvoston asetuksen (EY) N:o 384/96 (jäljempänä 'perusasetus') 11 artiklan 4 
kohdan mukaisesti. Kipas väitti, että se ei ollut etuyhteydessä turkkilaisiin 
viejiin tai tuottajiin, joiden tuotteisiin on kohdistettu voimassa olevia kyseistä 
tuotetta koskevia polkumyynnin vastaisia toimenpiteitä. Lisäksi se väitti, että se 
ei ollut vienyt kyseistä tuotetta tutkimusajanjakson aikana, johon nyt voimassa 
olevat toimenpiteet polkumyynnin määrittämisen osalta perustuvat, toisin 
sanoen ajanjaksona 1 päivästä tammikuuta 31 päivään joulukuuta 1989 
(jäljempänä 'alkuperäinen tutkimusajanjakso'). Lopuksi Kipas väitti myös, että 
se oli tosiasiallisesti harjoittanut kyseisen tuotteen vientiä yhteisöön ja että sillä 
oli myös peruuttamattomia sopimusvelvoitteita suurien lankamäärien viennistä 
yhteisöön. 
(4) Kesäkuussa 1996 eräs indonesialainen valmistaja, P.T. World Yamatex 
Spinning Mills, Indonesia (jäljempänä 'Yamatex' tai 'yritys'), jätti pyynnön 
'uuden viejän' tarkastelumenettelyn aloittamisesta neuvoston asetuksen (ETY) 
N:o 830/92 osalta. Yamatex väitti, että sillä ei ollut yhteyttä eikä se ollut 
etuyhteydessä indonesialaisiin viejiin, joiden tuotteeseen on kohdistettu 
4 EYVL N:o L 118, 25.5.1995, s. 1 
polkumyynnin vastaisia toimenpiteitä, että se ei ollut harjoittanut kyseisen 
tuotteen vientiä alkuperäisen tutkimusajanjakson aikana ja että sillä oli 
peruuttamattomia sopimusvelvoitteita suurien lankamäärien viennistä yhteisöön. 
(5) Tarkistettuaan Kipasin ja Yamatexin esittämät todisteet, jotka katsottiin 
kummassakin tapauksessa riittäviksi oikeuttamaan perusasetuksen 11 artiklan 4 
kohdan säännösten mukaisen tarkastelun aloittamisen, kuultuaan asiassa 
neuvoa-antavaa komiteaa ja annettuaan yhteisön asianomaiselle tuotannonalalle 
tilaisuuden esittää huomautuksensa komissio aloitti kaksi erillistä, neuvoston 
asetusta (ETY) N:o 830/92 koskevaa tarkastelua, joiden kohteena olivat Kipas5 
ja Yamatex6, ja käynnisti tutkimukset. 
(6) Kyseisten kahden tarkastelun aloittamisesta annetuilla asetuksilla komissio 
myös kumosi neuvoston asetuksella (ETY) N:o 830/92 kyseisen tuotteen 
tuonnissa käyttöön otetut polkumyyntitullit Kipasin ja Yamatexin tuottamien ja 
viemien tuotteiden osalta ja velvoitti tulliviranomaiset toteuttamaan tarvittavat 
toimenpiteet kyseisen tuonnin kirjaamiseksi perusasetuksen 14 artiklan 5 
kohdan mukaisesti. 
Koska molemmat uuden viejän tarkastelut liittyvät neuvoston asetukseen (ETY) 
N:o 830/92, niitä päätettiin käsitellä yhdessä. 
(7) Kyseinen tuote tarkoittaa näissä tarkasteluissa samaa tuotetta kuin neuvoston 
asetuksen (ETY) N:o 830/92 tarkasteltavana oleva tuote. 
(8) Komissio ilmoitti asiasta virallisesti sekä Kapasille että Yamatexille sekä 
asianomaisten viejämaiden edustajille. Lisäksi se antoi muille suoraan 
asianosaisille osapuolille mahdollisuuden esittää kantansa kirjallisesti ja pyytää 
tulla kuulluiksi. Komissio ei kuitenkaan ole vastaanottanut tällaisia pyyntöjä. 
5 Komission asetus (EY) N:o 1284/96, annettu 3 päivänä heinäkuuta 1996, EYVL N:o 
L 165,4.7.1996, s. 19 
6 Komission asetus (EY) N:o 2237/96, annettu 22 päivänä marraskuuta 1996, EYVL 
N:oL 299,23.11.1996, s. 14 
(9) Komissio lähetti kyselylomakkeet Kipasille ja Yamatexille ja sai kummaltakin 
ajoissa asianmukaisen vastauksen. Komissio hankki ja tarkisti kaikki 
tutkimusten kannalta tarpeellisina pitämänsä tiedot ja suoritti vain Kipasin 
tapauksessa tutkimuskäynnin Kipasin Turkissa sijaitseviin toimitiloihin. 
(10) Polkumyyntitutkimus koski seuraavia ajanjaksoja: 
• yritystä Kipas, Turkki koskevassa tarkastelussa: 
1 päivästä heinäkuuta 1995 30 päivään kesäkuuta 1996; 
• yritystä Yamatex, Indonesia koskevassa tarkastelussa: 
1 päivästä marraskuuta 1995 31 päivään lokakuuta 1996. 
(11) Näissä tutkimuksissa sovellettiin samoja menetelmiä kuin alkuperäisessä 
tutkimuksessa, jos olosuhteet eivät olleet muuttuneet. 
C. TARKASTELUJEN LAAJUUS 
(12) Pyyntöjä vahinkoa koskevien päätelmien uudelleentarkastelun suorittamiseksi 
kummassakaan tutkimuksessa ei tehty. Siksi tutkimukset kohdistuivat 
pelkästään polkumyyntiin. 
D. TUTKIMUSTEN TULOKSET 
1. Uuden viejän kelpoisuus 
Kipas 
(13) Tutkimus vahvisti, että turkkilainen viejä ei ollut harjoittanut kyseisen tuotteen 
vientiä alkuperäisen tutkimusajanjakson aikana. Kipasin lankojen tuotanto ja 
niiden yhteisöön vienti alkoi itse asiassa vasta vuoden 1994 toisen puoliskon 
aikana. 
Lisäksi tutkimuksen aikana vahvistui, että yrityksellä ei ollut suoria eikä 
välillisiä yhteyksiä turkkilaisiin viejiin, joiden tuotteisiin voimassa olevia 
kyseistä tuotetta koskevia polkumyynnin vastaisia toimenpiteitä oli kohdistettu. 
Näin ollen vahvistetaan, että Kipas olisi kptsottava perusasetuksen 11 artiklan 4 
kohdassa tarkoitetuksi uudeksi viejäksi, ja siksi sille olisi määritettävä 
yksilöllinen polkumyyntimarginaali. 
Yamatex 
(14) Indonesialaisen viejän toimittamien todisteiden perusteella vahvistui, että se ei 
ollut harjoittanut kyseisen tuotteen vientiä alkuperäisen tutkimusajanjakson 
aikana. Kyseisen tuotteen tuotanto alkoi vuonna 1994. Kyseisen tuotteen 
vientitoiminta alkoi toimitettujen asiakirjojen mukaan vasta Yamatexin annettua 
yhteisöstä oleville asiakkaille sitoumuksia kyseistä tuotetta koskevien 
peruuttamattomien sopimusvelvoitteiden muodossa tarkasteltavana olevan 
tutkimusajanjakson aikana (toukokuussa 1996). 
Lisäksi, toimitettujen todistusasiakirjojen mukaan, Yamatex osoitti riittävällä 
tavalla, että sillä ei ollut suoria eikä välillisiä yhteyksiä Indonesialaisiin viejiin, 
joiden tuotteisiin voimassa olevia kyseistä tuotetta koskevia polkumyynnin 
vastaisia toimenpiteitä oli kohdistettu. 
Näin ollen vahvistettiin, että myös Yamatex olisi katsottava perusasetuksen 11 
artiklan 4 kohdassa tarkoitetuksi uudeksi viejäksi, ja siksi sille olisi määritettävä 
yksilöllinen polkumyyntimarginaali. 
2. Polkumyynti 
A. Normaaliarvo 
Kipas 
(15) Perusasetuksen 2 artiklan 2 kohdan mukaisesti tutkittiin, oliko Kipasin 
samankaltaisen tuotteen Turkin kotimarkkinoiden kulutukseen tarkoitetun 
kokonaismyynnin määrä vähintään viisi prosenttia sen kyseisen tuotteen 
kokonaismyynnistä yhteisöön. Todettiin, että samankaltaisen tuotteen 
kotimarkkinoiden kulutukseen tarkoitettu kokonaismyynti saavutti tason, joka 
ylitti huomattavasti edellä mainitun viiden prosentin kynnyksen. 
Sen jälkeen komissio päätti kunkin kotimarkkinoiden kulutukseen myydyn, 
yhteisöön vietäväksi myytyjen tyyppien kanssa samanlaiseksi tai suoraan 
vertailukelpoiseksi todetun lankatyypin osalta, oliko kotimaan myynnin määrä 
tyyppikohtaisesi riittävä. 
Jokaisen tyypin kotimaan myynnin määrä katsottiin perusasetuksen 2 artiklan 2 
kohdan mukaisesti riittäväksi, koska jokaisen lankatyypin tutkimusajanjakson 
aikana Turkissa myyty määrä oli vähintään viisi prosenttia vertailukelpoisen 
lankatyypin yhteisöön vietäväksi myydystä määrästä. 
Sitten komissio tutki, oliko kyseisen tuotteen kunkin yhteisöön viedyn tyypin 
myynti kotimaan markkinoilla tapahtunut tavanomaisessa kaupankäynnissä. 
Se, oliko myynti kotimarkkinoilla tapahtunut tavanomaisessa kaupankäynnissä 
vai ei, määriteltiin perusasetuksen 2 artiklan 4 kohdan mukaisesti. Koska 
tyyppikohtainen myyntihinnan painotettu keskiarvo oli vähintään yhtä korkea 
kuin painotettu keskimääräinen yksikkökustannus ja koska yksikkökustannusta 
alhaisemmalla hinnalla tapahtuneen myynnin määrä oli alle 20 prosenttia 
kotimarkkinoilla tapahtuneen myynnin määrästä, koko kotimaan myynnin 
katsottiin tapahtuneen tavanomaisessa kaupankäynnissä. 
Näin ollen normaaliarvon perustana käytettiin perusasetuksen 2 artiklan 1 
kohdan mukaisesti yhteisöön vietyjä tuotetyyppejä vastaavien tyyppien koko 
kotimaan myynnissä sovellettujen hintojen painotettuja keskiarvoja. 
(16) Yamatex 
Normaaliarvon määrittämiseksi indonesialaisen viejän osalta käytettiin samaa, 
johdanto-osan 15 kappaleessa kuvattua menetelmää. 
Pääteltiin, että tutkimusajanjakson aikana yhteisöön vietyjen tyyppien kanssa 
vertailukelpoisia kyseisen tuotteen tyyppejä myytiin kotimarkkinoilla, ja että 
tämän myynnin määrä tavanomaisessa kaupankäynnissä oli riittävä. 
Näin ollen normaaliarvon perustana käytettiin perusasetuksen 2 artiklan 1 
kohdan mukaisesti yhteisöön vietyjä tuotetyyppejä vastaavien tyyppien koko 
kotimaan myynnissä sovellettujen hintojen painotettuja keskiarvoja. 
B. Vientihinnat 
(17) Kummankin yrityksen, Kipasin ja Yamatexin, osalta vientihinnat määritettiin 
myynnissä yhteisöön vietäväksi kyseisestä tuotteesta tosiasiallisesti maksettujen 
tai maksettavien hintojen perusteella perusasetuksen 2 artiklan 8 kohdan 
mukaisesti. 
C. Vertailu 
Kipas 
(18) Perusasetuksen 2 artiklan 11 kohdan mukaisesti normaaliarvon painotettua 
vapaasti tehtaalla -tason tuotetyyppikohtaista keskiarvoa verrattiin viennin 
hintojen painotettuun keskiarvoon samassa kaupan portaassa. 
Tasapuolisen vertailun saavuttamiseksi tehtiin tarvittavat mukautukset hintojen 
vertailukelpoisuuteen vaikuttavien väitettyjen ja osoitettujen erojen mukaisten 
oikaisujen muodossa. Nämä oikaisut tehtiin perusasetuksen 2 artiklan 10 
kohdassa säädetyllä tavalla palkkioiden, kuljetuksen, vakuutuksen, käsittelyn ja 
liitännäiskustannusten, luottokustannusten, alennusten ja hyvitysten mukaisesti. 
(19) Yamatex 
Yamatexin osalta sovellettiin samaa, johdanto-osan 18 kappaleessa kuvattua 
menetelmää. 
D. Polkumyyntimarginaali 
(20) Edellä oleva vertailu paljasti, että polkumyyntiä ei tapahtunut kummankaan 
yrityksen, Kipasin tai Yamatexin, tutkimusajanjakson aikana yhteisöön 
suuntautuneessa kyseisen tuotteen viennissä. 
E. UUDELLEENTARKASTELUN KOHTEENA OLEVIEN 
TOIMENPITEIDEN MUUTTAMINEN 
(21) Koska tutkimusten aikana tehdyt päätelmät osoittivat, että polkumyyntiä ei ollut 
tapahtunut, katsotaan, että polkumyynnin vastaisia toimenpiteitä ei tulisi ottaa 
käyttöön Kipasin ja Yamatexin tuottamien ja viemien kyseisten tuotteiden 
yhteisöön tuonnissa. Sen vuoksi neuvoston asetusta (ETY) N:o 830/92 olisi 
muutettava vastaavasti. 
F. TOIMENPITEIDEN ILMOITTAMINEN OSAPUOLILLE JA 
VOIMASSAOLO 
(22) Kipasille ja Yamatexille ilmoitettiin tosiasioista ja huomioista, joiden 
perusteella neuvoston asetuksen (ETY) N:o 830/92 muuttamista aiotaan 
ehdottaa, ja niille annettiin tilaisuus esittää huomautuksensa. Huomautuksia ei 
vastaanotettu. 
(23) Suoritetuilla tarkasteluilla ei ole vaikutusta päivään, jona neuvoston asetuksen 
(ETY) N:o 830/92 voimassaolo päättyy perusasetuksen 11 artiklan 2 kohdan 
mukaisesti, 
ON ANTANUT TÄMÄN ASETUKSEN: 
1 artikla 
Muutetaan neuvoston asetuksen (ETY) N:o 830/92 1 artiklan 3 kohta seuraavasti: 
seuraavat sanat lisätään tekstin loppuun: 
" , P.T. World Yamatex Spinning Mills, Indonesia (Taric-lisäkoodi 8595) sekä Kipas 
A.S., Turkki (Taric-lisäkoodi 8011)". 
2 artikla 
Tulliviranomaiset velvoitetaan lopettamaan komission asetusten (EY) N:o 1284/96 ja 
N:o 2237/96 3 artiklassa säädetty kummankin asetuksen sisältöä vastaavan tuonnin 
kirjaaminen. 
3 artikla 
Tämä asetus tulee voimaan seuraavana päivänä sen jälkeen, kun se on julkaistu 
Euroopan yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 1997 
Neuvoston puolesta 
Puheenjohtaja 

ISSN 1024-4492 
KOM(97) 185 lopullinen 
ASIAKIRJAT 
FI 02 11 
Luettelonumero : CB-CO-97-177-FI-C 
ISBN 92-78-19052-7 
Euroopan yhteisöjen virallisten julkaisujen toimisto 
L-2985 Luxemburg 
\0